
	Nr.
Nr.




	4S-    (7.4Mr)  
 (1.4 Mr)3BE-3050
El. paštu[footnoteRef:1] [1:  Tarnyboje užregistruota 2026 m. rugpjūčio 3 d. reg. Nr. 3S-2099.] 





Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko Muitinės departamento prie Lietuvos Respublikos finansų ministerijos (toliau – Perkančioji organizacija) vykdyto viešojo pirkimo dalinį vertinimą. [2:  Aktuali redakcija, galiojanti nuo 2025 m. kovo 22 d.] 


I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką/pasiūlymą) data / sutarties pavadinimas, data, numeris
	„Tarifinio reguliavimo srities sistemų grupės (TARES) priežiūros ir palaikymo paslaugos“ (Centrinėje viešųjų pirkimų informacinėje sistemoje (toliau – CVP IS) skelbtas 2025 m. liepos 23 d., pirkimo Nr. 3769198) (toliau – Pirkimas). 
2025 m. lapkričio 12 d. sutartis Nr. 11BE- 301(2025) (toliau – Sutartis).

	Pirkimo vykdymo/sutarties sudarymo teisinis pagrindas
	Įstatymas (redakcijos: 2025-02-01 – 2025-09-30; nuo 2025-10-01)

	Pirkimo rūšis pagal vertės ribas ir pirkimo būdas / pirkimo priemonės pavadinimas
	Tarptautinis pirkimas, atviras konkursas

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota pirkimo vertė – 327 272,73 Eur be PVM (396 000,00 Eur su PVM), 
Sutarties kaina – 286 363,64 Eur be PVM (346 500,00 Eur su PVM) 

	Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „Neokodas“, juridinio asmens kodas 307358622 (toliau – Tiekėjas / UAB „Neokodas“)

	Pirkimo / sutarties vertinimo apimtys / etapas
	Dalinis pirkimo vertinimas dėl Įstatymo 46 straipsnio 7 dalies netaikymo pagrįstumo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	· 

	Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: -


*viešasis pirkimas/pirkimas, atliekamas gynybos ir saugumo srityje/pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų/įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas/koncesija.

II dalis. Vertinimo apimtyje nustatyti pažeidimai
	1
	Įstatymo 17 straipsnio 1 dalis[footnoteRef:3], 45 straipsnio 3 dalis[footnoteRef:4]. [3:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.]  [4:  „Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis“.] 


	Pirkimą vykdė Perkančiosios organizacijos generalinio direktoriaus 2025 m. birželio 18 d.
įsakymu Nr. 1BE-417 sudaryta Pirkimo komisija[footnoteRef:5] (toliau – Komisija).  [5:  Komisijos sudėties pakeitimai atlikti 2025 m. liepos 14 d. įsakymu Nr. 1BE-473 ir 2025 m. rugpjūčio 27 d. įsakymu Nr. 1BE-565.] 

Komisija 2025 m. liepos 21 d. pritarė Pirkimo sąlygų projektui (protokolas Nr. 5BE-433). Pirkimo sąlygos patvirtintos Perkančiosios organizacijos generalinio direktoriaus pavaduotojo 2025 m. liepos 21 d. (reg. Nr. 7BE-3789).
Pirkime pasiūlymą pateikė Tiekėjas savarankiškai, t. y. nesirėmė kitų ūkio subjektų, subtiekėjų ir (ar) kvazisubtiekėjų pajėgumais, kad atitiktų kvalifikacijos reikalavimus ir (ar) pasitelktų Pirkimo sutarties vykdymui.
Pažymėtina, kad Pirkimo sąlygų 3 priedo „Tiekėjų pašalinimo pagrindai ir kvalifikacijos reikalavimai“ 2 lentelės „Tiekėjų kvalifikacijos techniniai reikalavimai“ 1 punkte buvo nustatytas reikalavimas tiekėjui būti tinkamai įvykdžius informacinės sistemos kūrimo (vystymo, tobulinimo) ir (arba) priežiūros ir palaikymo paslaugų, kurių vertė ne mažesnė nei 100 000,00 Eur be PVM[footnoteRef:6] (toliau – Kvalifikacijos reikalavimas). Pirkimo sąlygose taip pat buvo nustatyti tiekėjų kvalifikacijos profesiniai reikalavimai (specialistams). [6:  Teikėjas per paskutinius 5* (penkerius) metus (arba per laiką nuo tiekėjo registravimo dienos, jei tiekėjas pradėjo veiklą vėliau) iki pasiūlymo pateikimo termino pabaigos pagal 1 (vieną) įvykdytą (užbaigtą) sutartį (projektą) yra tinkamai suteikęs 1 (vienos) informacinės sistemos kūrimo (vystymo, tobulinimo) ir (arba) priežiūros ir palaikymo paslaugas, kurių vertė ne mažesnė kaip 100 000,00 Eur (vienas šimtas tūkstančių eurų 00 ct) eurų be PVM“.] 

Tiekėjas, siekdamas atitikti Kvalifikacijos reikalavimą, pateikė 2025 m. rugsėjo 17 d. pažymą „Per pastaruosius 5 metus (iki pasiūlymo pateikimo termino pabaigos) tiekėjo tinkamai suteiktų paslaugų sąrašas“ (toliau – Pažyma) apie dvi įvykdytas sutartis[footnoteRef:7], kurias įvykdė tiekėjas UAB „Proit“. Pažymoje apie įvykdytas sutartis buvo nurodyta, jog: „2025 m. gegužės 29 d. UAB „Proit“ atskyrimo sąlygų 2.3.4 ir 2.3.6 punktuose nurodyta, kad UAB „Neokodas“ yra perduodama visa UAB „Proit“ įgyta patirtis pagal pastarosios įvykdytas sutartis, taip pat ir užsakovų išduotos pažymos apie tinkamai įvykdytas sutartis“.  [7:  Lietuvos Respublikos integruoto tarifo LITAR internetinės versijos modernizavimo paslaugų 2023 m. rugpjūčio 1 d. sutartis Nr. 11BE-206; Neįgalumo ir darbingumo nustatymo tarnybos informacinės sistemos (NDNT IS) modernizavimo paslaugų 2023 m. birželio 28 d. sutartis Nr. F5-40.] 

Komisija 2025 m. rugsėjo 30 d. posėdyje (2025 m. spalio 1 d. protokolas Nr. 5BE-568) (toliau – Komisijos posėdis) vertino pašalinimo pagrindų nebuvimą patvirtinančius dokumentus ir nutarė, jog Tiekėjas neturi pašalinimo pagrindų. Įvertinusi kvalifikaciją pagrindžiančius dokumentus, Komisija priėmė sprendimą, kad Tiekėjas atitinka Pirkimo sąlygose nustatytus kvalifikacijos reikalavimus[footnoteRef:8].  [8:  Dėl Kvalifikacijos reikalavimo protokole Komisija nurodė: „UAB „Neokodas“ pateikė dokumentus, įrodančius, kad įmonė per pastaruosius 5 metus yra suteikusi informacinių sistemų kūrimo (vystymo, tobulinimo) ir (arba)
priežiūros ir palaikymo paslaugas, kurių vertė ne mažesnė kaip 100 000,00 Eur be PVM“.] 

Atsižvelgus į tai, kad Tiekėjas, siekdamas atitikti Kvalifikacijos reikalavimą bei kitus kvalifikacijos reikalavimus specialistams, nurodė UAB „Proit“ patirtį, Tarnyba kreipėsi[footnoteRef:9] į Perkančiąją organizaciją, prašydama paaiškinti, ar Perkančioji organizacija, Pirkimo vykdymo metu, turėjo duomenų, kad tiekėjas UAB „Neokodas“ galimai yra įsteigtas arba dalyvavo Pirkime vietoje kito asmens – UAB „Proit“, pastarajai siekiant išvengti Įstatyme nurodytų pašalinimo pagrindo taikymo (šiuo konkrečiu atveju – dėl UAB „Proit“ įtraukimo į nepatikimų tiekėjų sąrašą). Perkančioji organizacija paaiškino[footnoteRef:10], jog Perkančiajai organizacijai buvo žinoma, kad UAB „Proit“ reorganizacijos metu (atskyrimo būdu) įkūrė UAB „Neokodas“, tačiau UAB „Neokodas“ rėmėsi jai perduota UAB „Proit“ patirtimi, įskaitant sutartis, kas patvirtina Pirkime dalyvavusio UAB „Neokodo“ kvalifikaciją[footnoteRef:11]. [9:  2026 m. gegužės 18 d. raštu Nr. 4S-692.]  [10:  2026 m. gegužės 21 d. raštu Nr. (1.4 Mr)3BE-3050.]  [11: „ UAB „Neokodas“ pasiūlyme nepateikė informacijos apie rėmimąsi kitų ūkio subjektų pajėgumais, siekiant atitikti kvalifikacijos reikalavimus ar pasiūlymo vertinimo kriterijus. UAB „Neokodas“ pasiūlyme nurodyti vertinimui pateikti specialistai yra UAB „Neokodas“ darbuotojai. Tai patvirtina tiek pasiūlymo medžiaga, tiek pateiktas EBVPD <…> Perkančioji organizacija buvo informuota, kad UAB „Proit“ veiklos dalis buvo atskirta ir jos pagrindu įsteigta nauja bendrovė UAB „Neokodas“ <....>. Vadovaujantis Atskyrimo sąlygomis UAB „Neokodas“ perduota dalis UAB „Proit“ veiklos, įskaitant dokumentaciją, patvirtinančią įvykdytas sutartis bei finansinį, ekonominį, techninį ir profesinį pajėgumą (žr. Atskyrimo sąlygų 2.3.3, 2.3.4 ir 2.3.6 p.). Perkančioji organizacija vertino pasiūlymą pagal pirkimo dokumentuose nustatytus reikalavimus, remdamasi pateiktais dokumentais ir informacija“.] 

Pažymėtina, kad juridinio asmens tam tikrų sutarčių perdavimas naujam subjektui automatiškai neįrodo naujojo juridinio asmens atitikties konkretiems perkančiosios organizacijos nustatytiems kvalifikacijos reikalavimams. Perkančioji organizacija, siekdama įsitikinti, ar tiekėjas yra kompetentingas, patikimas ir pajėgus įvykdyti pirkimo sąlygas, turi vertinti visumą jai pateiktų dokumentų ir duomenų ir spręsti dėl kiekvieno viešojo pirkimo dokumentuose nurodyto kvalifikacijos reikalavimo atskirai. Pažymėtina, kad kilus neaiškumų dėl tiekėjo pateiktų duomenų ar dokumentų, pagrindžiančių atitiktį kvalifikacijos reikalavimams, Perkančioji organizacija privalo kreiptis į tiekėją dėl šių duomenų ar dokumentų paaiškinimo, patikslinimo arba papildymo, vadovaudamasi Pasiūlymų patikslinimo, papildymo ar paaiškinimo taisyklėmis[footnoteRef:12]. Iš Perkančiosios organizacijos paaiškinimų, Komisijos posėdžio duomenų matyti, kad Pirkimo metu aplinkybės, susijusios su Tiekėjo kvalifikacijai pagrįsti nurodytos UAB „Proit“ patirties perėmimu ir faktiniu disponavimu ja, nebuvo vertintos tiek, kiek buvo būtina, siekiant įsitikinti, ar Tiekėjas neatitinka Pirkimo dokumentų sąlygose nustatytų pašalinimo pagrindų, t. y., nebuvo vertinama ar egzistuoja pagrindas taikyti Įstatymo 46 straipsnio 7 dalį – ar Tiekėjas nebuvo įsteigtas arba nedalyvavo Pirkime vietoje UAB „Proit“, pastarajai siekiant išvengti Įstatymo 46 straipsnio 4 ir 6 dalyse nustatytų pašalinimo pagrindų taikymo.  [12:  Patvirtintomis 2022 m. gruodžio 30 d. Tarnybos direktoriaus įsakymu Nr. 1S-240.] 

Pažymėtina, kad Įstatymo komentare[footnoteRef:13] paaiškinta, jog: „VPĮ 46 straipsnio 7 dalis suteikia perkančiosioms organizacijoms galimybę užtikrinti, kad viešuosiuose pirkimuose nedalyvautų tiekėjai, naudojantys vadinamąjį „fenikso modelį“. Šis modelis apima situacijas, kai subjektai, siekdami išvengti atsakomybės už ankstesnę neteisėtą veiklą <...> įsteigia naują įmonę, dažnai vykdančią tą pačią ar panašią veiklą <...>. Įmonę „feniksą“ galima nustatyti atsižvelgiant į šiuos požymius: [13:  https://klausk.vpt.lt/hc/lt/articles/360016427039-46-straipsnis-Tiek%C4%97jo-pa%C5%A1alinimo-pagrindai ] 

· tiekėjas, įrašytas į Nepatikimų tiekėjų sąrašą, perduoda savo turtą naujai įkurtam juridiniam asmeniui, o naujai įsteigta įmonė vykdo beveik identišką ūkinę-komercinę veiklą;
· naujai įsteigta įmonė yra susijusi su pirmąja per akcininkus, valdymo organus ar jų narius;
· naujai įsteigtoje įmonėje įdarbinami pirmojoje įmonėje dirbę ar vis dar dirbantys darbuotojai;
· naujai įsteigta įmonė yra registruojama tuo pačiu adresu ir veiklą vykdo tose pačiose patalpose, kaip ir veiklą nutraukusi įmonė;
· didelė dalis naujosios įmonės klientų yra buvę ar esami pirmosios įmonės klientai;
· persitvarkymo tikslas yra siekis išvengti konkretaus pašalinimo pagrindo“.
Tarnybos vertinimu, Pirkimo metu buvo pakankamai duomenų, kurie Perkančiajai organizacijai turėjo sukelti abejonių, ar Tiekėjas neatitinka Įstatymo 46 straipsnio 7 dalyje nustatyto pašalinimo pagrindo, ir ji turėjo tai papildomai įvertinti. Kaip vienos reikšmingiausių, paminėtinos šios faktinės aplinkybės:
· tiekėjas UAB „Proit“ atitiko Įstatyme įtvirtintą pašalinimo pagrindą[footnoteRef:14] – 2024 m. rugsėjo 10 d. pagal Įstatymo 91 straipsnį buvo įtrauktas į Nepatikimų tiekėjų sąrašą[footnoteRef:15] (iki 2027 m. gruodžio 29 d.) dėl pirkimo sutarties neįvykdymo ar netinkamo įvykdymo;  [14:  Įstatymo 46 straipsnio 4 dalies 6 punktas.]  [15:  https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/ ] 

· UAB „Proit“ 2025 m. balandžio 30 d. registravo unikalų interneto adresą neokodas.lt (domeną)[footnoteRef:16]; [16:  Searching for the domain in WHOIS | DOMREG - .lt registry ] 

· UAB „Proit“ valdyba (trys jos nariai) 2025 m. gegužės 29 d. pasirašė UAB „Proit“ atskyrimo sąlygas, kuriomis UAB „Proit“ turtas, teisės, pareigos, finansinis ir ekonominis pajėgumas bei techninis ir profesinis pajėgumas dėl konkrečių sutarčių (projektų)[footnoteRef:17] perkelti naujai bendrovei – UAB „Neokodas“[footnoteRef:18] (toliau – Atskyrimo sąlygos). Atskyrimo sąlygose taip pat nustatyta, kad atitinkami konkretūs darbuotojai dirbs abiejose įmonėse;  [17:  Atskyrimo sąlygose dalis informacijos neatskleista – informacija užtušuota juodai, tarp jų ir sutartys, išskyrus tas, kurios yra paskelbtos viešai: https://eviesiejipirkimai.lt/index.php?option=com_vptpublic&task=sutartys&Itemid=109 ]  [18:  „Atskyrimas vykdomas siekiant nuo Dabartinės bendrovės atskirti veiklą, vykdomą Atskyrimo sąlygų 1 priedo 2 punkte nurodytuose projektuose, ir kitą Dabartinės bendrovės veiklą, susijusią su tinkamu perkeliamos veiklos vykdymu Naujoje bendrovėje, įskaitant tam reikalingą Dabartinės bendrovės sukauptą patirtį, susijusią su dalyvavimu viešuose pirkimuose ir viešųjų pirkimų sutarčių vykdymu, kaip nurodyta 2.3 punkte žemiau, bei tinkamą kvalifikaciją, reikalingą tolimesniam sėkmingam Perkeliamos veiklos vykdymui ir plėtojimui (toliau – Perkeliama veikla). Tuo tikslu nuo Dabartinės bendrovės siekiama atskirti su tokia Perkeliama veikla susijusią patirtį, turtą, teises ir įsipareigojimus, po Atskyrimo juos perkeliant Naujai bendrovei (toliau – Tikslas)“.] 

· Tiekėjas buvo įsteigtas 2025 m. rugpjūčio 5 d. Pagrindinė įmonės veikla – kompiuterių programinės įrangos kūrimas[footnoteRef:19]. UAB „Proit“  taip pat užsiima kompiuterių programinės įrangos kūrimu bei interneto svetainių kūrimu, talpinimu, kompiuterių remontu, IT paslaugomis[footnoteRef:20]; [19:  https://rekvizitai.vz.lt/imone/neokodas/]  [20:  https://rekvizitai.vz.lt/imone/proit/ ] 

· UAB „Proit“ ir UAB „Neokodas“ susijusios per bendrą akcininką UAB „Emedika“[footnoteRef:21]. [21:  Registrų centro duomenys (JADIS). ] 

· UAB „Neokodas“, UAB „Proit“, UAB „Emedika“ Pirkimo vykdymo metu buvo susiję per tuos pačius naudos gavėjus (netiesioginius savininkus): S. E., I. Š[footnoteRef:22]; [22:  Registrų centro duomenys (JANGIS).] 

· UAB „Proit“ ir UAB „Neokodas“ buveinės adresai yra tie patys: Jonavos g. 260, LT-44110 Kaunas; UAB „Neokodas“ korespondencijos adresas: Šeimyniškių g. 3A, Vilnius, kaip ir įmonės UAB „Emedika“;
· Pirkimo vykdymo metu (pasiūlymo pateikimo dieną – 2025 m. rugpjūčio 24 d.) Tiekėjas vykdė veiklą tik 19 dienų. 
Įvertinus šias aplinkybes, darytina išvada, kad UAB „Neokodas“ Pirkimo metu turėjo  įmonės „fenikso“ požymių, tačiau Perkančioji organizacija pirmiau minėtų aplinkybių nevertino ir papildomos informacijos iš Tiekėjo neprašė. Tarnybos vertinimu, toks Perkančiosios organizacijos elgesys rodo, kad ji nesielgė pakankamai rūpestingai ir tinkamai neatliko savo pareigų, siekiant įvertinti pasiūlymo atitiktį Pirkimo dokumentų reikalavimams, tačiau nustatytos faktinės aplinkybės nėra pakankamos konstatuoti, kad UAB „Neokodas“ dalyvavo Pirkime vietoj UAB „Proit“ ar buvo įsteigtas siekiant UAB „Proit“ išvengti Įstatyme numatytų pašalimo pagrindų taikymo. Tokią savo poziciją Tarnyba grindžia šiomis faktinėmis aplinkybėmis:
· UAB „Proit“ ginčija Lietuvos Respublikos socialinės apsaugos ir darbo ministerijos sprendimą dėl įtraukimo į Nepatikimų tiekėjų sąrašą. Teisminiai ginčai nėra pasibaigę, kas reiškia, kad UAB „Proit“ skiria papildomus laiko ir finansinius resursus siekiant atkurti savo reputaciją;
· UAB „Proit“ po įtraukimo į Nepatikimų tiekėjų sąrašą, dalyvauja viešojo pirkimo konkursuose[footnoteRef:23] ir teikia dokumentus, pagrindžiančius jos taikytas apsivalymo (reabilitacijos) priemones pagal Įstatymo 46 straipsnio 8 ir 10 dalių nuostatas; [23:  Pavyzdžiui, Lietuvos Respublikos teritorijų planavimo dokumentų registro priežiūra ir vystymas (CVP IS skelbtas 2025 m. vasario 28 d., pirkimo Nr. 1387133); „Asmens su negalia teisių apsaugos agentūros informacinės sistemos priežiūros ir vystymo paslaugos“ (CVP IS skelbtas 2026 m. birželio 4 d., pirkimo Nr. 8220095). ] 

· Atskyrimo sąlygomis[footnoteRef:24] UAB „Proit“ perdavė UAB „Neokodas“ praeityje sudarytų viešojo pirkimo sutarčių vykdymą[footnoteRef:25], kas reiškia, kad UAB „Proit“ reorganizacija orientuota į įvykusių pirkimų pagrindu sudarytų sutarčių vykdymą, kam pašalinimo pagrindas nėra aktualus; [24:  Atskyrimo sąlygų 1 priedo 2 punktas.]  [25:  Atskyrimo sąlygų 2.2 punktas: „Atskyrimas vykdomas siekiant nuo Dabartinės bendrovės atskirti veiklą, vykdomą Atskyrimo sąlygų 1 priedo 2 punkte nurodytuose projektuose, ir kitą Dabartinės bendrovės veiklą, susijusią su tinkamu perkeliamos veiklos vykdymu Naujoje bendrovėje, įskaitant tam reikalingą Dabartinės bendrovės patirtį, susijusią su dalyvavimu viešuosiuose pirkimuose ir viešųjų pirkimų sutarčių vykdymu <...> bei tinkamą kvalifikaciją, reikalingą tolimesniam sėkmingam Perkeliamos veiklos vykdymui ir plėtojimui“.] 

· Atskyrimo sąlygomis UAB „ Proit“ perdavė UAB „Neokodas“  komercines (ne viešojo pirkimo) sutartis, kas parodo, kad Atskyrimo sąlygos, susijusios ne vien tik su viešuoju sektoriumi, bet ir su privačiu;
· 2025 m. gruodžio 22 d. didžiąją dalį UAB „ Neokodas“ akcijų įsigijo naujas akcininkas. 
Atsižvelgdama į išdėstytas aplinkybes, Tarnyba konstatuoja, kad Perkančioji organizacija, turėdama duomenų, jog įmonė UAB „Proit“ yra įtraukta į nepatikimų tiekėjų sąrašą, o Tiekėjas Pirkimo metu buvo naujas rinkos dalyvis (pasiūlymo pateikimo dieną, t. y. 2025 m. rugpjūčio 24 d., veiklą vykdė tik 19 dienų) ir Kvalifikacijos reikalavimui pagrįsti pateikė informaciją apie UAB „Proit“ įvykdytas sutartis, Pirkimo procedūrų metu nesiėmė pakankamų veiksmų įvertinti, ar Tiekėjas nėra įsteigtas tikslu siekiant pakeisti UAB „Proit“ Pirkime, pastarajai norint išvengti neigiamų pasekmių dėl įtraukimo į nepatikimų tiekėjų sąrašą, t. y., detaliau nenagrinėjo, kokiomis konkrečiai sąlygomis Tiekėjui buvo perduota UAB „Proit“ sutarčių vykdymo patirtis ir ar Tiekėjas perduota patirtimi realiai ir faktiškai disponuoja. Esant šioms aplinkybėms, Perkančioji organizacija taip pat nesikreipė į Tiekėją dėl pateiktų duomenų ir dokumentų, susijusių su Kvalifikacijos reikalavimo atitiktimi, paaiškinimo ar patikslinimo, nors iš Tiekėjo pateiktų duomenų buvo akivaizdu, kad kvalifikacijos reikalavimo atitiktis grindžiama UAB „Proit“ įvykdytomis sutartimis, todėl buvo būtina išsiaiškinti šios patirties perėmimo ir disponavimo ja aplinkybes. Nebuvo vertinama, ar Tiekėjo dalyvavimu Pirkime vietoje kito asmens, šiuo atveju UAB „Proit“, nesiekiama išvengti Įstatymo 46 straipsnio 4 ir 6 dalyse nustatytų pašalinimo pagrindų taikymo. Tokiais veiksmais (neveikimu), Perkančioji organizacija pažeidė Įstatymo 17 straipsnio 1 dalyje įtvirtintą skaidrumo principą ir Įstatymo 45 straipsnio 3 dalies nuostatas.



III dalis. Kiti nustatyti pažeidimai
	-
	-

	-



IV dalis. Sprendimas
	Tarnyba, atsižvelgdama į išvados II dalyje konstatuotą Įstatymo pažeidimą, į tai, kad Sutartyje numatytos paslaugos jau pradėtos teikti, taip pat į tai, kad, Tarnybos vertinimu, Pirkimo procedūros metu susiklosčiusi faktinė situacija neatitiko Įstatymo 46 straipsnio 7 dalies turinio, vadovaudamasi teisingumo ir protingumo kriterijais, apsiriboja išvados II dalyje kvalifikuotų pažeidimų konstatavimu ir neteikia rekomendacijos dėl Sutarties nutraukimo.



Pastabos
	Pažymėtina, kad nors UAB „Proit“ Atskyrimo sąlygomis perdavė dalį turto, teisių, įsipareigojimų, įskaitant patirtį, finansinį ir ekonominį pajėgumą bei techninį ir profesinį pajėgumus UAB „Neokodui“[footnoteRef:26], ką patvirtino ir UAB „Neokodas“ Pažymoje („UAB „Neokodas“ yra perduodama visa UAB „Proit“ įgyta patirtis pagal pastarosios įvykdytas sutartis, taip pat ir užsakovų išduotos pažymos apie tinkamai įvykdytas sutartis“), Tarnyba nustatė, kad įmonė UAB „Proit“, dalyvaudama viešuosiuose pirkimuose rėmėsi tomis pačiomis sutartimis, kuriomis rėmėsi ir UAB „Neokodas“ Pirkime: [26:  Atskyrimo sąlygų 2.2 punktas: „Atskyrimas vykdomas siekiant nuo Dabartinės bendrovės atskirti veiklą <…> įskaitant tam reikalingą Dabartinės bendrovės sukauptą patirtį, susijusią su dalyvavimu viešuose pirkimuose ir viešųjų pirkimų sutarčių vykdymu, kaip nurodyta 2.3 punkte žemiau, bei tinkamą kvalifikaciją, reikalingą tolimesniam sėkmingam Perkeliamos veiklos vykdymui ir plėtojimui“; 2.3.4 papunktis: „Dabartinės bendrovės (i) patirtis, kuri yra įgyta Dabartinei bendrovei tiesiogiai ar netiesiogiai vykdant ar įvykdžius bet kokias viešojo pirkimo sutartis ar jų dalis (tame tarpe įvykdytų sutarčių teisės bei pareigos, nepatentuotos žinios bei kitas turtas ar teisės, padėjusios įvykdyti sutartis); (ii) patirtis, kuri yra įgyta Dabartinei bendrovei tiesiogiai ar netiesiogiai vykdant ar įvykdžius bet kokias civilinės teisės reglamentuojamas darbų, paslaugų, prekių, subrangos, jungtinės veiklos arba kitokias komercines sutartis ar jų dalis (tame tarpe įvykdytų sutarčių teisės bei pareigos, nepatentuotos žinios bei kitas turtas ar teisės, padėjusios įvykdyti sutartis); (iii) tiekimo grandinės valdymo bei stebėjimo sistemos, kurias Dabartinė bendrovė taikė veikloje vykdydama veiklą, (iv) Dabartinės bendrovės darbuotojų skaičiaus ar užmokesčių rodikliai (vidutiniai, suminiai, kt.), (v) įvykdytų darbų, suteiktų paslaugų ar tiektų prekių apyvartos rodikliai bei finansinės jų reikšmės, (vi) kiti techninio ir profesinio pajėgumo ar su tuo susiję rodikliai, (vii) bet kokios Dabartinės bendrovės įgytos žinios, profesinė patirtis ir turtinės / neturtinės teisės, įgytos techninio ir profesinio pajėgumo apimtyje taip pat yra perduodamos Naujai bendrovei <…>“.] 

1)  Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos vykdytame „Asmens su negalia teisių apsaugos agentūros informacinės sistemos priežiūros ir vystymo paslaugos“ (CVP IS skelbtas 2026 m. birželio 4 d., pirkimo Nr. 8220095) viešajame pirkime[footnoteRef:27]; [27:  Neįgalumo ir darbingumo nustatymo tarnybos informacinės sistemos (NDNT IS) modernizavimo paslaugų 2023 m. birželio 28 d. sutartis Nr. F5-40.] 

2) Perkančiosios organizacijos vykdytame „Asmenų rizikos valdymo ir patikrinimų sistemos (AUDITAS) priežiūros ir palaikymo paslaugos“, skelbtas 2025 m. birželio 20 d., pirkimo Nr. 3309893 viešajame pirkime[footnoteRef:28]: [28:  Lietuvos Respublikos integruoto tarifo LITAR internetinės versijos modernizavimo paslaugų 2023 m. rugpjūčio 1 d. sutartis Nr. 11BE-206; Neįgalumo ir darbingumo nustatymo tarnybos informacinės sistemos (NDNT IS) modernizavimo paslaugų 2023 m. birželio 28 d. sutartis Nr. F5-40.] 

Lietuvos Aukščiausiasis Teismas, sprendęs viešojo pirkimo ginčą, kuriame svarbią reikšmę turėjo įmonės restruktūrizavimas, yra pažymėjęs[footnoteRef:29], jog įmonė po restruktūrizavimo, perdavusi naujai įkurtai įmonei patirtį dėl įvykdytų sutarčių, pati nebeturi reikiamos kvalifikacijos: „Byloje nėra ginčo, kad ieškovė <...> po reorganizavimo procedūros įvykdymo neatitinka Pirkimo sąlygų <...> punkto“. [29:  2023 m. lapkričio 13 d. civilinė byla Nr. e3k-3-317-378/2023.] 

Tarnyba pažymi, kad Atskyrimo sąlygomis UAB „Proit“ perdavusi UAB „Neokodas“ dalį turto, teisių ir įsipareigojimų, įskaitant finansinį ir ekonominį bei techninį ir profesinį pajėgumus, perduota teisių, pareigų, turto ir pajėgumų visuma nebegali remtis. Todėl situacija, kai po atskyrimo reorganizacijos būdu tomis pačiomis įvykdytomis sutartimis kvalifikaciją grindžia tiek UAB „Neokodas“, tiek UAB „Proit“, rodo nesąžiningą UAB „Proit“ elgesį. Tokie veiksmai neatitinka kvalifikacijos instituto paskirties ir Lietuvos Aukščiausiojo Teismo suformuotos praktikos. Tokiu būdu sudaroma nepagrįsta prielaida, kad identišką techninį ir profesinį pajėgumą, grindžiamą ta pačia patirtimi, turi du skirtingi tiekėjai, nors po atskyrimo jis gali būti priskiriamas tik tam juridiniam asmeniui, kuriam buvo perduotas, t. y. UAB „Neokodas“. 

